1. **SZÖVEGÉRTÉSI FELADATSOR (50 pont)**

**Olvassa el az a következő szöveget, majd oldja meg a kapcsolódó feladatokat!**

**A RÓZSA TÖRTÉNETE ÉS SZIMBÓLUMRENDSZERE**

**A rózsa őstörténete csaknem egyidős az emberi civilizációval, több millió évre vezethető vissza. Telt virágú fajtáik az ókori egyiptomi, majd görög és római kertekben éppúgy ott voltak, mint a kínai palota- vagy az indiai maharadzsakertekben. Találtak már 32 millió éves geológiai maradványok között rózsát is**

**Több ezer éve a virágok királynőjének nevezik. Számos mitológiában van fontos szerepe, mint például a habokból kiemelkedő Vénusz, kezében egy rózsával, vagy mint Aphrodité szent növénye. Egy legenda szerint a rózsa a Paradicsomban még sima szárú virág volt, csak azután növesztett tüskéket, miután Ádám és Éva kiűzetett a Paradicsomból. Egy másik monda szerint Cupido lőtte bele véletlenül nyilát egy rózsabokorba, mire az megtüskésedett.**

Az **ókorban** a rózsa a bizalom szimbóluma volt, ha tárgyaltak, rózsafüzérekkel díszítették a falakat. Innen ered a "subrosa" latin kifejezés, vagyis „rózsa alatt intézik az ügyet”, ami annyit tesz: bizalmasan kezelik.

**Kleopátra a rózsa csáberejét becsülte a legtöbbre**. Az ókori Rómában is jelentős szerephez jutott. Használták az ünnepségeken díszítésre, az ifjú házasok fejére helyezték, fürdővizükbe tették, szépítőszerekhez és másnaposság ellen használták. A rózsa már az ókorban a szerelem szimbóluma volt. A görög szépségek a mimózát kedvelték leginkább, míg a római hölgyeket Néró vörös rózsákkal hódította. A rózsa régi keresztyén szimbólum is, amelynek eredete Ézs 11,1-re megy vissza: hajtás sarjad Isai gyökeréből. Ide tartozik a jerikói rózsa legendája, mely szerint kivirágzott, amikor a szent estén Mária elment előtte. A rózsát évezredek óta ismerik és termesztik, már a legkorábbi írásos feljegyzések is megemlítik. Az ókori Közel-Kelet birodalmai, az egyiptomiak, a görögök és a rómaiak egyaránt igen kedvelték. Érdekes, hogy a kereszténység első századjaiban pogány kultusza miatt termesztését tiltották, később viszont a kolostorkertek becses virága, egyben gyógynövény, illatszer, egyházi szimbólum és legendák tárgya lett. Később, a középkorban, Mohamed kedvenc virágjából rózsaolajat pároltak a törökök, bolgárok. Franciaországban rózsapomádét készítettek, rózsafűzért morzsolgattak a jámbor szerzetesek. Míg a Távol-Kelet szubtrópusi-trópusi területein a folytonos növekedésű, folyton virágzó örökzöld fajok /Rosa chinensis, R. odorata/, a Közel-Keleten, később pedig Európában az edzettebb, lombhullató, egyszer, de igen gazdagon virágzó, erősen illatos fajok /Rosa alba, R. foetida, R. damascena, R. centifolia/ telt virágú fajtái terjedtek el. Rózsamotívum alatt /subrosa/ folytak a szabad kőművesek titkos tanácskozásai.

**A rózsa alakjában az** ötös szám **ismerhető fel. Ez megjelenik a levelekben, a levelek elhelyezkedésében a száron és a virágszirmok helyzetében. Az** ötös csillag **a beteljesülés csillaga.** A rózsához napjainkban is jelképek tartoznak, mint például a szépség, öröm, termékenység, élvezet, szerelem. Minden színének más jelentése van: a vörös a szenvedélyé, a rózsaszín az őszinteség, a szeretet, a boldogság színe, a fehér az ártatlanságé, a sárga féltékenység és a végzet színe.

A rózsa szimbólumrendszerét tekintve megközelítései **igen sokoldalúak. A rózsa** a szerelem, a szépség és öröm megjelenítője, és a földi szerelem korai pogány jele. Továbbá Szűz Máriával ábrázolva az isteni szeretet jelképe vagy a mártírok vérének ábrázolója. Ha öt rózsa egy csokorban van kötve, az Krisztus öt sebét szimbolizálja.

1. **Hogyan értelmezhető a „subrosa” latin kifejezés a szöveg alapján? (3 pont)**
2. **Milyen keresztény legenda kapcsolódik a rózsához? Írja le röviden! (4 pont)**
3. **Az ókori Rómában hogyan használták fel a rózsát? Legalább négy lehetőséget említsen! (4 pont)**

**a)**

**b)**

**c)**

**d)**

1. **Milyen legenda kapcsolódik a rózsa tüskéihez? (4 pont)**
2. **Válaszoljon az alábbi kérdésekre a szöveg alapján! (4 pont)**
3. Mit szimbolizál az ötös szám? Hogyan köthető a rózsához?
4. Napjainkban milyen jelképek tartoznak a rózsához?
5. Mit jelképez öt rózsa egy csokorban?
6. A keresztény kultúrában hogyan használták fel a növényt?
7. **A kereszténységben hogyan jelenik meg a rózsa, mint szimbólum? Keresse ki és írja le a vonatkozó szövegrészleteket! (8 pont)**

**1.**

**2.**

**3.**

**4.**

1. **Igaz vagy hamis az alábbi állítás? A megfelelőt húzza alá! (6 pont)**

*A rózsa Vénusz szent növénye volt.*

Igaz Hamis

*A kereszténység első századaiban pogány kultusza miatt termesztését tiltották.*

Igaz Hamis

***A rózsa őstörténete több millió évre vezethető vissza.***

**Igaz Hamis**

*Kleopátra kifejezetten utálta ezt a növényt.*

**Igaz Hamis**

*Az ókorban a rózsa a béke szimbóluma volt.*

**Igaz Hamis**

*A görög szépségek a mimózát kedvelték leginkább.*

**Igaz Hamis**

1. **Válaszoljon tömören az alábbi kérdésekre! (4 pont)**
2. **Milyen jelentést hordoz magában a fehér rózsa?**
3. **Hogyan, milyen hasonlattal nevezik meg a rózsát?**
4. **Milyen mitológiai nevek szerepelnek a szövegben? (3 pont)**
5. **Töltse ki a táblázat hiányzó részét! (10 pont)**

|  |  |
| --- | --- |
|  | másnaposság ellen használták |
| Franciaországban |  |
|  | rózsaolajat pároltak |
|  | elterjedtek a folyton virágzó örökzöld fajok |
| Közel-Keleten, később pedig Európában |  |

**II. gyakorlati SZÖVEGALKOTÁS: Érvelési feladat**

**(25 pont)**

Olvassa el az alábbi idézetet!

*„Csak az a nép tud tisztelni más népeket - azok szokásait, hagyományait - amely a sajátját is megbecsüli.” -* Illyés Gyula

**Fejtse ki, mit jelent az Ön számára a hagyomány, a szokások! Érvelésében felhasználhatja költők, írók megközelítéseit is! Írása ne haladja meg az egy oldalt!**

**III. IRODALMI MŰELEMZÉS (25 PONT)**

**Elemezze és értelmezze az alábbi verset! Térjen ki a szöveg tartalmi, poétikai sajátosságaira!**

**ADY ENDRE: SZERETNÉM, HOGYHA SZERETNÉNEK**

Sem utódja, sem boldog őse,
Sem rokona, sem ismerőse
Nem vagyok senkinek,
Nem vagyok senkinek.

Vagyok, mint minden ember: fenség,
Észak-fok, titok, idegenség,
Lidérces, messze fény,
Lidérces, messze fény.

De jaj, nem tudok így maradni,
Szeretném magam megmutatni,
Hogy látva lássanak,
Hogy látva lássanak.

Ezért minden: önkínzás, ének:
Szeretném, hogyha szeretnének
S lennék valakié,
Lennék valakié.